Neuvoston asetus (EY) N:o 1325/95, annettu 6 päivänä kesäkuuta 1995, muiden kuin kahdenvälisten sopimusten, pöytäkirjojen tai muiden järjestelyiden taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun asetuksen (EY) N:o 517/94 muuttamisesta



Virallinen lehti nro L 128 , 13/06/1995 s. 0001 - 0005



NEUVOSTON ASETUS (EY) N:o 1325/95, annettu 6 päivänä kesäkuuta 1995, muiden kuin kahdenvälisten sopimusten, pöytäkirjojen tai muiden järjestelyiden taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun asetuksen (EY) N:o 517/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että muiden kuin kahdenvälisten sopimusten, pöytäkirjojen tai muiden järjestelyiden taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetulla neuvoston asetuksella (EY) N:o 517/94 (1) neuvosto on ottanut käyttöön mainitun asetuksen liitteissä III B, IV, V ja VI luetellut määrälliset kiintiöt näissä samoissa liitteissä lueteltujen maiden osalta, Itävallan, Suomen ja Ruotsin liittymisehdoista ja niiden sopimusten mukautuksista, joihin Euroopan unioni perustuu, annetun asiakirjan, jäljempänä "liittymisasiakirja", 2 artiklan mukaisesti asetusta (EY) N:o 517/94 ja erityisesti siinä määriteltyjä kiintiöitä sovelletaan liittyviin valtioihin; liittymisasiakirjan 30 artiklan mukaisesti näitä kiintiöitä olisi mukautettava liittymisasiakirjan liitteessä II määriteltyjen suuntaviivojen ja saman asiakirjan 169 artiklassa määrättyjen edellytysten mukaisesti, määrittäessään kiintiöiden tasoa neuvosto pyrkii löytämään tietyn tasapainon yhteisön teollisuuden alojen asianmukaisen suojelemisen ja perinteisten kyseisten maiden kauppavirtojen välillä ottaen huomioon kyseessä olevat edut, ottaen huomioon liittymisen tämä tasapaino olisi säilytettävä varmistamalla kuitenkin liittymisasiakirjan liitteessä II määriteltyjen suuntaviivojen mukaisesti unioniin liittyvien valtioiden perinteisen kauppavirran jatkuvuus kyseisten tuotteiden osalta; tätä varten vuonna 1993, joka on viimeinen vuosi, jolta on saatavissa täydelliset tilastotiedot, toteutuneen tuonnin voidaan katsoa edustavan perinteisten kauppavirtojen kehittymistä, näillä edellytyksin asetuksen (EY) N:o 517/94 mukaisesti vuosittain vahvistetut kiintiöiden tasot olisi mukautettava lisäämällä niihin vuonna 1993 toteutunutta tuontia vastaavat määrät, ja komissio on parafoinut 19 päivänä tammikuuta 1995 sopimuksen kahdenvälisen MFA-sopimuksen alaan kuulumattomien tekstiilituotteiden kaupasta, tämä vuoksi olisi mukautettava 1 päivästä tammikuuta 1995 asetuksen (EY) N:o 517/94 liitteissä III B, IV, V ja VI käyttöön otettuja määrällisiä kiintiöitä tämän asetuksen liitteessä osoitetulla tavalla, ON ANTANUT TÄMÄN ASETUKSEN: 1 artikla Korvataan asetuksen (EY) N:o 517/94 liitteet III B, IV, V ja VI tämän asetuksen liitteenä olevilla liitteillä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 6 päivänä kesäkuuta 1995. Neuvoston puolesta M. BARNIER Puheenjohtaja (1) EYVL N:o L 67, 10.3.1994, s. 1, asetus sellaisena kuin se on viimeksi muutettuna asetuksella (EY) N:o 2798/94 (EYVL N:o L 297, 18.11.1994, s. 6). LIITE "LIITE III B Asetuksen 2 artiklan 1 kohdan neljännessä luetelmakohdassa tarkoitetut yhteisön vuosittaiset määrälliset rajoitukset Bosnian ja Hertsegovinan sekä Kroatian tasavallat ja entinen Jugoslavian tasavalta Makedonia >TAULUKON PAIKKA> LIITE IV Asetuksen 3 artiklan 1 kohdassa tarkoitetut yhteisön vuosittaiset määrälliset rajoitukset (Tässä liitteessä lueteltujen luokkien tuotteiden kuvaukset ovat tämän asetuksen liitteessä I A) POHJOIS-KOREA >TAULUKON PAIKKA> LIITE V Asetuksen 3 artiklan 3 kohdassa tarkoitettu liite (Tässä liitteessä lueteltujen luokkien tuotteiden kuvaukset ovat tämän asetuksen liitteessä I A) POHJOIS-KOREA Luokat: 10, 22, 23, 32, 33, 34, 35, 38, 40, 41, 42, 49, 50, 53, 54, 55, 58, 62, 63, 65, 66, 67, 72, 84, 85, 86, 87, 88, 90, 91, 93, 97, 99, 100, 101, 109, 111, 112, 113, 114, 120, 121, 122, 123, 124, 130, 133, 134, 135, 136, 137, 138, 140, 141, 145, 146A, 146B, 146C, 149, 150, 153, 156, 157, 159, 160. LIITE VI Sisäinen jalostusliikenne Asetuksen 4 artiklassa tarkoitetut yhteisön vuosittaiset rajoitukset Bosnian ja Hertsegovinan sekä Kroatian tasavallat ja entinen Jugoslavian tasavalta Makedonia >TAULUKON PAIKKA>